paragraph_text: Thomas Rune Andersen Orre, poznatiji pod umjetničkim imenom Galder (Jessheim, Norveška, 18. listopada 1976.), norveški je gitarist i pjevač. Osnivač je melodičnog black metal-sastava Old Man's Child, koji je osnovao 1993. pod pseudonimom Grusom s Tjodalvom i Jardarom. Svirao je gitaru, bas-gitaru i klavijature te je pjevao. Godine 2000. pridružio se sastavu Dimmu Borgir, u kojem svira i danas.